title: Добре дошли! Елате да видите как се правят сапуни и усмивки

maintext:
Виктор и Радослав от Дневния център за хора с интелектуални затруднения "Светове" режат връзки за коледните играчки
Фотограф: Георги Кожухаров
Светла мие чаши след обяда на клиентите и екипа на центъра
Фотограф: Георги Кожухаров
Стиляна и Тодор по задачите си
Фотограф: Георги Кожухаров
В производственото ателие
Фотограф: Георги Кожухаров
Част от производството за Коледа
Фотограф: Георги Кожухаров
Шишарки и тонове брокат в арт ателието
Фотограф: Георги Кожухаров
Откриването на Защитеното кафе беше през 2014 г. и устойчивостта му е благодарение на доброто разбиране на Общината, която делегира на фондацията поддържането на дневния център с договор и решава дали да позволи търговска дейност,
Миряна Маламин-Сирийски.
"Б
Архив от юли 2014 г., когато отвори врати Защитеното кафене на Център "Светове"
Фотограф: Анелия Николова
Сапуните на "Светове"
Фотограф: Георги Кожухаров
Виктор, 34 години, с голямата кутия с готови сапуни
Фотограф: Георги Кожухаров
По-усмихнати хора на едно място едва ли сте виждали. Посрещат ни от вратата: "Чакахме ви, заповядайте! Елате да видите какво правим". Нищо, че ще смутим малко работния им процес, те харесват непознатите и се вълнуват да им разкажат какво ново са научили. "Кога ще излезе вестникът? Може ли аз да кажа?" - питат.Гостуваме на Дневния център за обучение в трудови умения "Светове" на фондация "Светът на Мария". Това е едноетажна просторна сграда в София със сиви и зелени стени, където хора с умствена изостаналост в активна възраст могат да прекарват деня си и да се "учат на нормалност". Центърът и други като него из страната се финансират от държавния бюджет и дарения, но този е малко по-специален, защото държи да научи клиентите си на труд, така че да могат да се обслужват сами и някой ден да могат да започнат работа с придобитите умения. Шестима вече са го направили.Малко след като пристигаме, точно в 13:30 ч. Мария (същата Мария от "Светът на Мария") бие звънецът и всеки заема мястото си в едно от четирите ателиета, където е разпределен. Това е една от отговорностите й и тя зорко следи часовника на стената, дори да изглежда, че се разсейва с журналистите. Редът и спазването на графика за обяда и почивките в Центъра са изключително важни, защото способните хора в активна възраст не се шляят в работно време.Коридорът се изпразва, "сега ще минем да ни покажете какво правите", обещаваме ние. Развежда ни ръководителят на центъра Соня Спасова. Разказва, че във всяко от ателиетата има отговорник, който наблюдава процеса на работа и напътства, а клиентите на центъра - хората с интелектуални затруднения - учат чрез работата. Повечето хора тук са на между 25 и 35 години.Професионалният готвач Данчо отговаря за кухнята, която е напълно оборудвана и в съответствие с всички хигиенни изисквания, затова там влизат само хора с разрешително. (Впрочем Данчо е душеприказчикът на целия колектив и ако имаш любовна драма - той е човекът, с когото да споделиш.) Екипът, разпределен в кухнята, трябва да приготви и сервира обяда за всички, всеки ден точно в 12:30 ч. Това е една от най-важните задачи и не е шега работа - храната трябва да е вкусна, добре поднесена и задължително навреме.Светла и Виолета работят там и отскоро и двете са си намерили работа и в други истински кухни, където се занимават с миенето на чиниите, рязането на салатите и всичко друго, което кажат шефовете.Социалният работник Иво помага на Тодор и Стиляна в ателието за битови дейности. Двамата се грижат за изпирането на белите тениски (или работното обелкло като в истинско предприятие) на всички 32-ма посетители на центъра. Слагат ги в пералнята, после в сушилнята, гладят ги и ги сгъват, за да са готови за следващия ден.Стиляна много обича да глади, но повече й е харесало да е сервитьорка в лятното защитено кафене на центъра, до което ще стигнем след няколко завоя. Тя мечтае да се научи да пее и танцува. Тошко пък държи да знаем, че любимият му отбор е "Ювентус", както личи и от тениската на черно-бяло рае под тази с логото на "Светът на Мария". Освен прането, битовото ателие организира и почистването на целия център, в което се включват всички, така че и те имат много важна роля.Зад отсрещната врата - в ателието за производство - художничката Боряна вече е разпределила задачите. На голяма кръгла маса с още много хора Милена и Дебора изрязват ангели и звезди и ги поръсват с бял и червен брокат. Ангелите са им любимите и на двете, а на Дебора й е любима и прахосмукачката, защото доскоро не е знаела как да я ползва.Милена идва от защитено жилище и само за един месец се е научила да стига сама до центъра в "Гоце Делчев" от сравнително далечна точка в града, разказва Соня Спасова. "Промяната при нея е видима и за непрофесионалното око, близките й казват, че никога не са я виждали толкова щастлива и усмихната. Само заради контакта с други хора и това, че е ангажирана с нещо", казва ръководителят на "Светове".Центърът се подготвя за коледните празници и всички участват в ръчната изработка на коледни играчки, които ще се продават на различни коледни и благотворителни базари, когато стане време. Виктор и Радослав навиват връзките за играчките. "Не се бесим, спокойно... Шегичка!" - смее се Виктор, когато го питам какво прави. Вики е един от първите клиенти на дневния център - идва от вече 4 години - и е известен като майстора на сапуните. Самият той други сапуни не ползва. Наблизо е голямата машина, в която се топи глицерина, налива се във формички и след това се оставя да стегне.На бюро до тях 25-годишният Мони слага печати с логото но центъра на пликчетата, в които ще се продават сувенирите им. Не само за да се научи как се слагат печати по принцип и един ден да може да работи в поща например, но и за да може стоката им да си има бранд и да е по-атрактивна. Впрочем Мони също вече има сериозна работа, от която си изкарва пари - почиства офисите в Къщата на гражданските организации.В съседната стая - арт ателието също правят коледни играчки, но малко по-... арт, разбира се. Там поръсват шишарки с брокат, а в дъното Дани шредва цветна хартия втора употреба.Правим онези завои и отново сме до кухнята в столовата на центъра, а на уютната тераса отпред през лятото се разполагат маси, столове и чадъри, част от Защитеното кафене "Светове". Това е социалното предприятие на центъра и то работи с комерсиална цел, но само през лятото, когато времето е подходящо за сервиране на открито.разказва програмният директор на центъра от "Светът на Мария"итува едно разбиране в страната, че социалните услуги са си социални услуги, а предприятията са си предприятия, и "как така ще се съчетават?". Столична община разбра важността на това кафене, защото то е една среща и възможност хората, които са се научили в дневния център на някакви умения да ги срещнат в една реална работна среда с реален клиент, който идва да се наслади на кафе, иска то да му е поднесено добре, да му е вкусно, да му се донесе навреме сметката. Това е учебна среща, която подобрява и професионалните и социалните умения на клиентите ни", казва Миряна Сирийски.Цялата философия на този дневен център е такава - всичко, което правят хората тук трябва да е на професионално ниво, така че продуктът, който предлагат незваисимо дали кафе и сладки, сапуни или коледна украса, да има стойност сам по себе си, а не защото е направен за някаква кауза или от група твърде усмихнати хора.Такова е и модерното разбиране за социалното предприемачество като цяло. Продуктът от него трябва да е конкурентен и да има своето място на пазара, за да не е просто нещо самоцелно или кауза, а печеливша идея, която поставя хората с увреждания наравно с останалите.Същото ще ви кажат и от Българският център за нестопанско право , който всяка година обучава и помага на организации да започнат социално предприятие. Ръководителката на центъра Соня е посетила курса тази година за идеи как да превърнат и сапуните собствено производство в успешен бизнес."Това не е занималня, това е място, където хората се учат на професионализъм, а това няма как да стане, освен ако не са в професионална среда", коментира още Миряна Сирийски. Пояснява, че ако за нормално функциониращите хора може би ще е по-лесно да работят в миялното в кухнята, защото мият чиниите вкъщи, асоциативното пренасяне на умения при хората с интелектуални затруднения не важи. Те могат да овладеят дейността само чрез опит и да го приложат, когато се чувстват подкрепени и насърчени от това, че вече са получили добра оценка за способностите си."Човешките взаимоотношения, истинският човешки контакт и отношението към всеки като към достойна, самостойна личност, която си има своето място, е абсолютният фундамент на работата ни, и това дава резултат ведната", казва Миряна. "Освен това кафенето е посланик за квартала, че ние не сме някакво сборище на странни хора, а сме едни съвсем нормални, способни, компетентни хора, на които трябва да им се даде възможност да се изявят", допълва тя.Като част от социалното предприемачество центърът предлага и кетъринг и обслужване на събития. Приходите се връщат обратно в издръжката на центъра и обучението на младите хора. Менюто е простичко, но вкусно, а контактът на хората с умствена изостаналост с крайните потребители на труда им и като цяло общуването с непознати извън центъра е безценен опит.Сапуните на дневния център "Светове" са следващото начинание, което ще се превърне в част от социалното предприемачество на завдението. Мечтата на майстора на сапуни Виктор е да си има магазинче, където да продава сапуните, които прави, а Миряна Сирийски планира за начало те да станат част от търговската мрежа и да се разпознават като качествен продукт. Освен че наистина са качествени и екологично чисти продукти, сапуните са опаковани красиво и са чудесен подарък.Но за хората в дневния център най-прекрасният подарък не са сапуните (все пак те сами могат да си ги правят), а положителната оценка на клиентите им."Трябва да видите как като някой им каже "Това, което сте направили е добро" или "Това което сте сготвили е вкусно", те цъфват, грейват, защото това е резултат от техните усилия. Вие не можете да си представите как когато си напълно изключен и когато винаги някой те е водил за ръка, но ти изведнъж си се осмелил да направиш нещо и то се приема добре - за какво промяна на личността на човека става дума.", озарява се и Миряна Сирийски.На тръгване отново се спираме при майстора на сапуни. Животът на Виктор се е преобърнал, откакто идва тук, допреди това си е седял само вкъщи, пред компютъра и пред телевизора. Като идват нови хора Вики ги посреща с: "Добре дошли, елате да видите как се прави сапун!". "Трябва да им се покаже усмивка, с уважение и да се радваме. На новите хора докато свикнат - някои свикват бързо, зависи какъв е характерът на човека. Тези сапуни са безвредни, с мерак ги правиме", рекламира той.Виктор вече е толкова óправен, че се упражнява и в куриерски услуги из града - разнася дори и важни документи до ниституциите, когато се наложи, защото е експерт по градския транспорт. Благодарение на приятелката си пък се е научил да язди кон и вече може сам. Влюбен е и е много щастлив и горд с приятелката си, която е шампион по конна езда и е "едно прекрасно момиче"."Промени ми се много хубаво животът, защото в началото не можех да сипвам глицерин, преди много време, сега вече отдавна напреднах и мисля, че много добре ми се промени животът. Човек като излиза има толкова много приятели и се променява постепенно напред. Даже и приятелка да си имаш е много хубаво. И се радвам, че съдбата ми е такава - съдбата или е добра, или е лоша, зависи каква съдба имаш. Човек като си има съдба, която е напред и напред и се радва и другите се радват", казва Виктор с най-широката усмивка на света.


title: Британски лекари призоваха да се сложи незабавно край на употребата на въглища

maintext:
Фотограф: Stefan Wermuth
Голямо лекарско обединение, представляващо 600 000 лекари и здравни специалисти във Великобритания, заявява, цитирано от британския вестник "Гардиън", че е "задължително и спешно" преустановяването на употребата на въглища, за да се подобри здравето и да се намалят здравните разходи.
В обединението влизат 15 здравни органа, които включват седемте кралски колежа по медицина и Британската медицинска асоциация.
Лекарите и медицинските сестри твърдят, че овладяването на замърсяването на въздуха от трафика и от електроцентралите ще намали въглеродните емисии, ще намали и замърсяването на въздуха като цяло и ще окаже съществен позитивен ефект върху здравето на нацията.
"Промените в климата и замърсяването на въздуха са двете основни заплахи за здравето. Те имат общ източник - изгарянето на изкопаеми горива. Замърсяването от въглищни централи струва на Великобритания колкото 3,1 млрд. британски лири всяка година заради ефекта върху здравето на хората", пише в доклада на Здравния алианс по промените в климата на Великобритания.
"Замърсяването от въглищни централи причинява много сериозни здравословни последици, включително инсулт, исхемична болест на сърцето и рак на белия дроб. Засяга децата и убива повече хора, отколкото пътнотранспортните произшествия", се казва в проучването на лекарските специалисти.
Правителството на Великобритания обяви, че възнамерява да спре въглищните електроцентрали до 2025 г., но лекарите отговарят, че са разтревожени, че вече над година липсват публикувани документи и обявени мерки как това може да бъде постигнато.
"Прекратяването използването на въглища е лесна намеса, оправдана напълно заради общественото здраве. Бързото поетапно спиране на въглищните станции е наложителната първа стъпка. Въглищата са най-интензивният източник на емисии при производство на електроенергия и е ключов акцент, за да се намалят рисковете от промените в климата.
"Във Великобритания изгарянето на въглища е свързано с 1600 случая на преждевременна смърт, 68 000 допълнителни дни на лечение, 363 266 изгубени работни дни и над 1 милион случая на възпаление на долните дихателни пътища", се казва в доклада.
Изследването на лекарската общност отправя призив към политиците да не се борят поотделно със замърсяването на въздуха и промените в климата, както се е правело в миналото. Някои стратегии могат да бъдат добри и за качеството на въздуха и срещу промените в климата, например използване на енергия от вятъра, слънцето и морските приливи.

fasttext_language: bg


title: "Берое" определи като "безумие и наглост" избора на съдия за мача с "Левски"

maintext:
Старозагорци твърдят, че са били ощетени от Станислав Тодоров през пролетта
[LAP.bg]
"Берое" изрази недоволството си от назначаването на Станислав Тодоров за съдия на мача с "Левски". Старозагорци определиха като "пълно безумие и наглост" избора на рефера, който води последния двубой между двата състава.От клуба припомниха мача в София от началото на април, в който сините спечелиха с 1:0 с гол от дузпа , а трима играчи на "Берое" се озоваха в болница."За пореден път определянето на съдийските наряди за срещите от Първа професионална лига е меко казано скандално. Нагло или идиотско е да назначиш рефер за футболна среща, който стана скандален след последния двубой, игран между същите два отбора в София", се казва в декларацията на сайта на "Берое".Според старозагорци съдийството на Тодоров е предизвикало "редица спорни и тенденциозни отсъждания по време на самия мач". "Последва жалба и е пълно безумие и наглост да назначиш отново този рефер на такъв двубой."От "Берое" питат кой и защо е избрал Тодоров за съдия. "Забравихте ли действията му в последния двубой между двата тима или това е основният мотив за неговото назначение? Ако е така, ние ще ви припомним, че Станислав Тодоров отсъди несъществуваща дузпа, подарила победата за домакините. Наред с това най-безцеремонно бе застрашено и здравето на наши играчи. Решението на съдията Станислав Тодоров да не спре играта след удар в главата на двама играчи бе скандално."Зелените посочват, че нямат доверие на съдията и го обвиниха, че е застрашил здравето на трима техни футболисти "с цел да облагодетелства противниковия отбор". "Ние нямаме доверие и на съдийската комисия след всички действия и бездействия, които опорочават футбола и честната игра", допълват от "Берое".Отборът гостува на "Левски" в събота в 17.30 ч. на "Георги Аспарухов".


description: Сърбинът, който почива в първия кръг, се наложи с 6:3, 6:3 над италианеца и вече очаква следващия си съперник, който ще бъде излъчен в двубоя между Григор Димитров и Вашек Поспишил.

title: Джокович стартира леко в Шанхай и очаква Григор Димитров или Поспишил

maintext:
Сърбинът не срещна съпротива срещу 50-ия в света италианец
Световният №1 в мъжкия тенис Новак Джокович стартира участието си на турнира от сериите "Мастърс" в Шахай с лесна победа над Фабио Фонини.Сърбинът, който почива в първия кръг като водач в основната схема, се наложи над италианеца с 6:3, 6:3 и се класира за осминафиналите.Следващият му съперник ще е победителят от мача между Григор Димитров и канадеца Вашек Поспишил.Джокович, който не бе играл от загубения финал на US Open, не срещна особени трудности срещу 50-ия в световната ранглиста и се нуждаеше само от 1.17 часа, за да го отстрани.В първия сет сърбинът направи ранен пробив за 2:0, след което удържа преднината си до края, като в процеса се наложи да отрази и три възможности за пробив на Фонини.Втората част започна с неубедителни сервис геймове на двамата съперници, а равенството се задържа до 3:3. Тогава италианецът претърпя сериозен срив и до края не успя да спечели нито една точка, допускайки два поредни пробива.Джокович ще се върне на корта в четвъртък. В сряда, не по-рано от 12.00 часа българско време, ще е мачът на Димитров с канадския квалификант Поспишил, който на старта победи световния №20 Иво Карлович.Българинът е играл четири пъти срещу този съперник и има четири успеха, като само един път е губил сет от него.


description: Частично е възстановена работата на високопланинската метеорологична станция на връх Мусала.

title: Работата на станцията на Мусала е частично възстановена

maintext:
[Фейсбук]
наблюденията там са възобновени, но не в пълен обем (на всеки 3 часа), а само в климатичните срокове – 7, 14 и 21 ч
"Решението на научния съвет на БАН не е за закриване на станцията , а за временно преустановяване на работата поради липса ръководството и служители." Това заяви отново днес министърът на образованието и науката Меглена Кунева в отговор на парламентарен въпрос по същата тема.
Частично е възстановена работата във високопланинската метеорологична станция на връх Мусала. Това съобщават днес (21 октомври 2016 г.)на страницата си от Българска академия на науките след като в началото на месеца решение на института за закриването на станцията предизвика силна негативна обществена реакция и гражданска подписка в нейна защита.В станцията вече има осигурено постоянно човешко присъствие, уверяват от БАН. Според учените така ще се избегне работата по консервиране и разконсервиране и могат да бъдат възстановени измерванията в климатичните срокове (3 пъти дневно) ТакаТримата наблюдатели ще бъдат командировани един по един за по седмица. Няма да бъде прекъсната и редицата от климатични данни. Още от 12 октомври 2016 г. един от наблюдателите вече е в станцията и тя предава регулярно данните си, уверяват от БАН . Следващата стъпка е осигуряване на още двама наблюдатели и възстановяване на работата на станцията и като синоптична.На 11 октомври 2016 г. е доставена от Финландия – след обществена поръчка, специализирана високопланинска автоматична метеорологична станция. В момента, в който атмосферните условия позволяват, тя ще бъде монтирана и ще стане първата модернизирана метеорологична станция в страната.


description: Квадратчето "Не подкрепям никого" да фигурира и в бюлетината на балотажа на президентските избори, предлага управляващата партия.

title: След среща с Борисов ГЕРБ маха тавана на секциите в чужбина, но само за ЕС (допълнена)

maintext:
Данаил Кирилов
Фотограф: Надежда Чипева
Парламентарната група на ГЕРБ днес внесе в Народното събрание поправки в Изборния кодекс. Едната е за премахване на ограничението за разкриване на до 35 изборни секции в чужбина, но това ще важи само за държавите от Европейския съюз (ЕС). Другата е за отчитането на гласовете "Не подкрепям никого" при определянето на резултата на всички видове избори, в това число и президентските.Поправките трябваше да бъдат внесени в деловодството на парламента в 10.00 часа тази сутрин, но това стана близо три часа по-късно. Причина за забавянето - шефът на правната комисия Данаил Кирилов (ГЕРБ) и зам.-председателят на парламентарната група на партията Красимир Велчев са ходили на среща при премиера Бойко Борисов, "за да уточнят детайлите" по предложението. Вчера кандидатът на ГЕРБ за президент Цецка Цачева обяви, че партията ще предложи броят на изборните секции в чужбина да бъде неограничен. Малко по-късно от Патриотичния фронт заявиха, че ще преустановят подкрепата си за кабинета "Борисов 2" , ако бъде увеличен броят на изборните бюра в Турция.На въпрос дали на срещата с Борисов е взето решение броят на секциите да бъде неограничен само в ЕС, за да не се стигне до оттегляне на подкрепата на Фронта, Красимир Велчев обясни, че са уточнени детайлите по предложението.От ГЕРБ предлагат още с решение на Централната избирателна комисия (ЦИК) в изборния ден при необходимост да могат да се поставят повече от една урни в изборните секции в чужбина. Според Данаил Кирилов с тази възможност ще се преодолеят евентуални затруднения при гласоподаването в страни извън ЕС, където е имало заявления за повече от 35 секции.ГЕРБ предлага гласовете "Не подкрепям никого", които са обявени за действителни в Изборния кодекс, да се броят както за отчитането на избирателната активност, така и при определянето на резултатите на всички видове избори. На президентския вот, независимо от класирането на първия тур, в бюлетината на балотажа ще бъдат записани имената на двамата реални кандидати, събрали най-много гласова, плюс "Не подкрепям никого".От обясненията на Данаил Кирилов се разбра, че дори по подкрепа опцията "Не подкрепям никого" да се класира на първо или на второ място на първи тур, на балотаж отиват двамата реални кандидати, събрали най-много подкрепа. "На балотаж отиват реални кандидати, за които е гласувано позитивно. Абсурдното е тълкуване на колегите, които казват, че в този случай трябва да се вземе в предвид и третата купчина "Не подкрепям никого". Този вот се зачита, но не може да участва в състезанието между вас и мен. В състезанието между вас и мен ние си броим гласовете един по един. Който има един глас повече, той е победител между първите двама", обяви шефът на правна комисия.В бюлетината за втори тур обаче също ще има квадратче "Не подкрепям никого", обяви още Кирилов. То ще е опция освен изборът между двамата кандидати, които съберат най-много гласове на първи тур. Не е ясно какво става при хипотеза, в която най-много хора гласуват с "Не подкрепям никого" на балотажа.При парламентарните избори отчитането на гласовете "Не подкрепям никого" най-вероятно ще доведе до увеличаване на броя на гласовете, които се изискват, за да може дадена партия да премине 4-процентовата бариера за влизане в Народното събрание. Това ще намали шансовете на малките формации. "През април ние направихме компромис в името на малките ни партньори, но не може да непрекъснато да правим компромис", заяви председателят на правната комисия.По предложение на Димитър Делчев от Реформаторския блок през април бе прието опцията "Не подкрепям никого" да не бъде отчитана в резултата от парламентарния вот, за да не вдига изкуствено бариерата за влизане в парламента."Намерението на нашите опоненти е промените в Изборния кодекс да бъдат направени за президентските избори", обясни Данаил Кирилов. Той заяви, че поправките най-вероятно ще бъдат гласувани на първо четене в правната комисия в сряда, след което ще влязат в пленарната зала. Според него обаче не е добре да се обсъждат въпроси по Изборния кодекс точно сега.На въпрос на журналисти не е ли по-добре квадратчето "Не подкрепям никого" направо да отпадне, Красимир Велчев обясни: "Това квадратче е адски необходимо, защото гласуването е задължително". Според Кирилов в някои страни то се възприема като инструмент за мобилизиране на вота на избирателите. По думите му ако "Не подкрепям никого" ще се използва манипулативно, то "не е за нас".


description: Задължителният вот и "Не подкрепям никого" могат да улеснят избора на президент на първи тур.

title: "Не подкрепям никого" е и действителен, и недействителен глас

maintext:
Фотограф: Надежда Чипева
в бюлетината има поставен знак "Х" или "V" с химикал, пишещ със син цвят, в квадратчето "Не подкрепям никого". В методиката за определяне на резултатите от вота, която е приложение към него, е записано, че на първи тур "
тези "с отбелязан вот със знак "Х" или "V" и с химикал, пишещ със син цвят, в квадратчето "Не подкрепям никого" (б.а. - според чл. 333, ал. 1, т. 7).
Конституционното изискване да има избрани президент и вицепрезидент на първи тур е те да са получили повече
Изборът "Не подкрепям никого" в бюлетината за президентските избори е действителен глас и се брои при определянето на избирателната активност, но се изключва при отчитането на резултата от вота, което на практика го превръща в недействителен. Противоречието е записано в обнародваните на 26 май т.г. промени в Изборния кодекс, с които у нас се въведе задължителното гласуване.Според чл. 332, ал. 2, т. 7 от кодекса "гласът е действителен, когатоизбрана е кандидатската двойка, получила повече от половината действителни гласове с изключение на тези по чл. 333, ал. 1, т. 7, ако в гласуването са участвали повече от половината избиратели. Това на практика значи, че от действителните гласове се изключватот половината действителни гласове, ако в гласуването са участвали повече от половината избиратели (б.а. - чл. 93, т. 3 от Конституцията). Изборният кодекс обаче й противоречи, защото хем определя "Не подкрепям никого" като действителен глас, хем го изключва от определянето на резултата.Така на практика излиза, че заради задължителното гласуване и опцията за вот с "Не подкрепям никого" избирателната активност на първи тур може да мине 50%. Изваждането на гласовете "Не подкрепям никого" при отчитането на резултата от вота може да доведе до избор на президентска двойка, за която не са гласували половината от участвалите във вота."И преди въвеждането на задължителното гласуване за отчитане на избирателната активност се брояха и бюлетините, в които избирателят не е посочил фаворит, т.е. които са недействителни. Ако сега нямаше опция "Не подкрепям никого", избирателите, които нямат фаворит за президент и вицепрезидент, но идат да гласуват, защото вече е задължително, вероятно щяха да пуснат недействителна бюлетина, която да се брои при отчитане на избирателната активност, но не и при резултата", заяви пред "Дневник" говорителят на ЦИК Цветозар Томов.Според Изборния кодекс гласуването е задължително, но санкция на практика няма. "Наказанието" при негласуване на два еднакви избора (б.а. - сега и на президентските през 2021 г.) е заличаване от избирателните списъци, в които после избирателят отново може да се впише.От думите на Томов се разбра, че за да има избрана президентска двойка на първи тур, тя трябва да е събрала повече от гласовете за всички останали кандидати. Това обаче не означава, че тя ще има повече от половината от гласувалите - за претендентите и с "Не подкрепям никого". Това е залегнало и в методиката за определяне на резултатите от вота, която ЦИК не може да промени, защото е написана от законодателя.В Конституцията обаче не се допуска, че може да има задължително гласуване с възможност "Не подкрепям никого", която хем да е действителен глас, хем да не се брои. Тя разпорежда да се преброят действителните гласове, което значи, че поправките на Изборния кодекс са в противоречие с основния закон. Според юристи това може да бъде повод за оспорване на резултатите от изборите."Проблемът е, че вотът "Не подкрепям никого" е квазидействителен вот - от една страна е действително изразяване на волята на избирателя, но от друга - не е вот за никого от кандидатите", обясни още Томов.Идеята за опцията "Не подкрепям никого" е на шефа на правната комисия в парламента Даниел Кирилов (ГЕРБ), а аргументът е, че заради задължителното гласуване хората трябва да имат право и на такъв отговор. При второто четене на поправките в Изборния кодекс на заседанието на правна комисия "за" въвеждането му са гласували ГЕРБ, Патриотичният фронт и Реформаторският блок. "Против" са били БСП и ДПС.


description: Работодателят на стачкуващите под земята миньори от рудник "Бабино" е длъжен да им осигури храна, вода и безопасност. Днес Главната инспекция по труда ще провери на място дали това се спазва, съобщиха от институцията.

title: Работодателят на стачкуващите под земята миньори е длъжен да им осигури храна, вода и безопасност

maintext:
Фотограф: Надежда Чипева
Работодателят на стачкуващите под земята миньори от рудник "Бабино"
"Бобов дол - въгледобив". Вчера работещите първа смяна отказаха да напуснат забоя в знак на протест срещу забавени и намалени възнаграждения.
Още вчера на работодателя са връчени предписания в рамките на деня да създаде организация за извеждане на работниците от мината след края на смяната. Той е задължен също да им осигури храна, напитки и обслужване от спасителна служба до края на престоя им под земята. Докато миньорите са под земята, трябва да им бъде осигурена вентилация, съобразена с броя на хората, храна, напитки, да не допуска влизането на по-голям брой работници от определения в технологичния паспорт.
Днес, 12 октомври, ще бъде проверено дали тези предписания са изпълнени. На работодателя ще бъде потърсена и административнонаказателна отговорност за неосигурена безплатна храна за работа при специфични условия на труд през последните месеци, както и за неизплатено обезщетение след прекратяване на трудово правоотношение.
Инспекцията информира, че още в началото на октомври нейна проверка е установила неправомерно направени удръжки и е предписала на компанията да се разплати с работниците си.
Заради това, че е с рискова дейност, мината се проверява на всеки три месеца. От началото на годината са издадени пет акта за административни нарушения, информира трудовата инспекция.
е длъжен да им осигури храна, вода и безопасност. Днес Главната инспекция по труда ще провери на място дали това се спазва, съобщиха от институцията.Работодател на протестиращите е свързаното с Христо Ковачки дружество


description: Очаква се на срещата да бъде коментирана готовността им да продължат да участват в управлението.

title: Борисов свиква извънредно министрите този следобед

maintext:
Борисов и депутати от ГЕРБ в парламента днес
Фотограф: Анелия Николова
След като днес изненадващо се появи в Народното събрание , за да "въведе" ред сред депутатите, премиерът Бойко Борисов свика и спешна среща на кабинета. Тя ще е в 17.30 часа днес, научи "Дневник".Очаква се на срещата да бъде коментирана готовността на министрите от партиите партньори на ГЕРБ да продължат да участват в управлението.Освен министрите на срещата ще присъстват и председателите на парламентарните групи на подкрепящите кабинета политически сили.В кулоарите на Народното събрание пред журналисти днес Борисов се ядоса , че всички министри от Реформаторския блок били единодушни в гласуванията си в Министерския съвет, а депутатите от съответните партии говорели друго в парламента. "Ако Реформаторите искат да участват в управлението, да бъдат единни в парламента, иначе това не е коалиция", предупреди ги той.


title: Защо ЦСКА и "Левски" ще играят на националния стадион

maintext:
Двубоят на 15 октомври ще е на "Васил Левски", тъй като попада в графата "рискови"
[LAP.bg]
Текстът в наредбата на БФС
"Левски" си има чудесен стадион, на който може да приема отбори от столицата, провинцията, чужбина или хибридни такива, предоставяйки нормални условия на феновете – тоалетни, вода, храна и прекрасна гледка към терена".
Дерби ли е предстоящият мач между ЦСКА и "Левски"? Това е въпрос, на който всеки запалянко има свой отговор. За БФС обаче срещата попада в графата "рискова". Тъкмо заради това се налага тя да се играе на "Васил Левски".Преди два дни тръстът "Синя България" се обяви против мачът да се провежда на националния стадион . Основният аргумент на организацията е, че "ЦСКА-София" няма общо с ЦСКА и съответно мачът не е дерби. За БФС това няма значение."Абсолютно право е на феновете да си твърдят, каквото мислят. За нас този мач винаги е бил рисков", обясни председателят на Спортно-техническата комисия към БФС Неделчо Михайлов пред "Дневник".В ч. 29 на наредбата на футболния съюз е записано, че ако даден мач между софийски отбори е "рисков", той се играе на "Васил Левски". "В началото на седмицата информирахме "ЦСКА-София", който е домакин на двубоя, за решението си", обясни той.И разкри как даден мач се определя като рисков или не. "Това става на база на последните дисциплинарни наказания на съответния клуб. От началото на сезона ЦСКА вече има провинения заради феновете си. Освен това е факт съперничеството с "Левски", каза Михайлов.В случая на ЦСКА има и допълнителен фактор, който така или иначе води към "Васил Левски" - стадион "Българска армия" е одобрен за "обикновени" мачове, но не и за "рискови".В декларацията си "Синя България" изтъкна, чеМихайлов уточни, че дори и "Георги Аспарухов" да отговаря на всички изисквания, ако срещата, на която "Левски" ще е домакин през пролетта, бъде определена за рискова, тя също ще трябва да се играе на "Васил Левски".В последното десетилетие мачовете между ЦСКА и "Левски" винаги са били на националния стадион. Освен това по настояване на полицията традиционно срещата започва рано, за да може да завърши по светло, което да спомогне за предотвратяването на евентуални инциденти.ЦСКА приема сините на 15 октомври в 16.30 часа в първия мач помежду им в Първа лига.


title: Излиза от печат "Капризни години" на Иржи Менцел, който е България за Cinelibri

maintext:
Корицата на "Капризни години".
[издателство "Колибри"]
Днес, навръх гостуването на чешкия режисьор Иржи Менцел, излиза от печат "Капризни години" от издателство "Колибри". Менцел е в България за второто издание на организирания от издателството фестивал Cinelibri Чешкият кинорежисьор ще приветства публиката (на 14 октомври в кино "Люмиер" от 18.15 ч. и на 15 октомври в кино "Одеон" от 19 ч.) преди прожекциите на филма "Обслужвал съм английския крал" по едноименния роман на Бохумил Храбал, в който участва и българският актьор Иван Бърнев.Иржи Менцел е една от най-ярките звезди в съвременната кинематография. В световната енциклопедия на киното името му блести редом с имената на Милош Форман, Вера Хитилова и Яромир Иреш, но той получава признание и като един от най-големите майстори на комедийното изкуство на 20 век.Екранизацията на "Строго охранявани влакове" под негова режисура печели "Оскар" за чуждоезичен филм. Менцел е носител на "Златна мечка" от 1990 г. за филма си "Чучулиги на конец", има номинация за "Оскар" за "Селце мое централно", а за "Обслужвал съм английския крал" печели наградата на ФИПРЕССИ и номинация за "Златна мечка"."Ако на места моят текст ви се стори песимистичен, не го приемайте на сериозно. Това е естествено и ще споходи всекиго, който не иска да споделя само онова, което се очаква от него." С това предупреждение започва "Капризни години" (преводът е на Васил Самоковлиев). В книгата си Менцел описва детството си и формиралата го културна среда в Прага; следването си във ФАМУ и причините да се посвети на киното, въпреки че първата му любов е театърът; реализацията на най-известните му филми като "Строго охранявани влакове" и "Капризно лято" в годинитe на славната чехословашка нова вълна.За първия от тях Менцел печели "Оскар" и се превръща в един от мъжете на Пражката пролет от 1968 г. Спомените стигат до 1988 г. - възстановяването на свободата и демокрацията в Чехословакия. Менцел си спомня и общуването си с ярки личности на чехословашкото кино, любимия си писател Бохумил Храбал, приятели, колеги и актьори.Откъс от "Капризни години" можете да прочетете тук


description: От нашите американски приятели може да се очаква всичко, което им е угодно, заяви Владимир Путин в коментар на заявлението на вицепрезидента на САЩ Джо Байдън, че страната му ще предприеме ответни действия срещу потенциалните хакерски атаки от руска страна с цел манипулиране на президентските избори в САЩ.

title: Путин: САЩ подслушват и шпионират всички и това е известно

maintext:
Фотограф: Sputnik
търси конфронтация със САЩ и не
Готов съм да работя с всеки американски лидер, който има желание за сътрудничество с Русия.
"Госпожа Клинтън избра агресивната реторика и агресивната позиция спрямо Русия. Господин Тръмп, напротив, призовава към сътрудничество, поне в борбата с тероризма. Разбира се, че ние приветстваме всеки, който иска да работи с нас, и смятаме за погрешно положението, когато ни принуждават да се караме с някого и в този смисъл да създаваме заплахи и за самите нас, и за целия свят", коментира руският президент.
По-рано медии в САЩ цитираха разузнавачи, според които Белият дом обмисля безпрецедентна кибератака срещу Русия като отмъщение за предполагаемата намеса на Москва в предизборната кампания в САЩ. Запитан в тази връзка, американският вицепрезидент Джо Байдън каза, че става дума за "изпращане на послание" до Кремъл. Това щяло да стане в подбран от Вашингтон момент и ще цели максимален ефект.
"
"Нима не знаем, че
По думите на Путин американската страна следи не само своите противници, но и най-близките си съюзници. "Така че какво е новото тук? Нищо. Единствената новост е, че за първи път на високо ниво САЩ признават: първо – че се занимават с това, и второ – в известна степен заплашват, което, разбира се, не отговаря на нормите за международни съобщения", добави държавният глава.
САЩ представят Русия като враг, за да отвлекат вниманието от вътрешните си проблеми. Това заяви руският президент Владимир Путин в Индия след срещата на върха на страните от БРИКС - Бразилия, Русия, Индия, Китай и Южна Африка, предаде ТАСС, цитирана от БТА."САЩ имат много проблеми. В такива условия мнозина прибягват към. Смятам, че сега точно това наблюдаваме. Целта е нацията да се обедини в борбата с врага. Образът на врага в лицето на Иран и иранската ядрена заплаха, изглежда, не беше особено ефективен, с Русия е по-интересно. Според мен тази карта сега активно се разиграва", коментира Путин."Мислите, че отношенията ни със САЩ се промениха заради Сирия ли? Не, не заради Сирия,", подчерта той.Държавният глава заяви още, че Русия "не е против тази страна, а против вземането на едностранни решения, които не са обмислени докрай и не вземат предвид историческите и културните особености на една или друга страна, дори ако в тази страна има конфликти и противоречия". Допълни, чеслед ликвидирането на държавните им структури, което е довело и до масови бежански потоци.Наложените на Русия санкции заради действията й в Сирия или Украйна "нямат за цел да решат нещо, а да спрат укрепването на Русия като пълноценен участник в международната дейност. Ако не беше Украйна, щеше да се измисли нещо друго. Целта е просто да се изработи политика на сдържане на Русия. Тази цел няма да бъде постигната", заяви Путин.Той изрази надежда, чеРусия невъзнамерява да влияе върху хода на предизборната й кампания, тъй като не знае каква линия ще избере един или друг кандидат след победата си, заяви Путин в отговор на обвиненията на Вашингтон, че Москва се опитва да се меси в предизборната кампания на страната на кандидата на републиканците Доналд Тръмп.От нашите американски приятели може да се очаква всичко, което им е угодно", заяви президентът на Русия в коментар на заявлението на Байдън.? Това е вече добре известно на всички отдавна, това не е никаква тайна и доказателства има достатъчно, за него се харчат милиарди долари – ЦРУ работи, АНС (Агенция за национална сигурност на САЩ – бел. ред.) работи, други служби", заяви руският президент.


title: Община Плевен показа планове за стадион за 15.5 млн. лв.

maintext:
Новата централна трибуна ще разполага със сграда на четири етажа
[Община Плевен]
Всички трибуни ще имат козирки, официално не е обявен капацитет на стадиона
[Община Плевен]
[Община Плевен]
Кметът на Плевен Георг Спартански представи проект за обновяване на стадион "Плевен" за 15.5 милиона лева, съобщи сайтът на общината.Работният проект се финансира от спонсора на футболния "Спартак" Иван Динов, а за строителството ще се търси "подкрепата на държавата".Планира се съоръжението по проект на "П М Архитекти" да бъде изпълнено на четири етапа. Прогнозната стойност на първия етап е 9.5 млн. лева, като строителните и ремонтните работи ще отнемат до година и половина.В началото ще се изгради нов терен, довеждаща инфраструктура, паркинг, електрическо осветление от клас D и нов сектор А (срещу сегашната официална трибуна). Сградата ще е на четири нива.В първото ниво – партер, ще има съблекални, лекарски кабинети, спортно-възстановителен център, фитнес зала, стая за допинг контрол, зала за пресконференции и магазин за фен артикули.Второто ниво включва официалната трибуна с 4000 седящи места, зона за ветераните и ресторант. Над нея ще е ВИП ложата с 240 места и зала за кетъринг.На четвъртото последно ниво е зоната за журналисти, там ще има зала и отделни кабинки. Предвиден е по един персонален асансьор за изкачване във ВИП ложата и зоната за журналисти.И четирите сектора ще са покрити с козирка, тя ще е изнесена напред 23.5 метра. В следващите етапи ще се изграждат и останалите три сектора като общата стойност на стадиона ще е близо 15.5 млн. лева."Плевен има 1000 проблема, но най-спешен и важен е този със спортната инфраструктура. Очевидно е, че подобен проект с общински пари не можем да изпълним. Това може да се случи само с директната подкрепа на държавата и на правителството и ще лобираме за това чрез плевенските депутати", заяви Спартански."Ще търсим и директни разговори с министъра на финансите, на спорта, с министър-председателя. Привърженик съм на идеята да си поставяме високи цели и да ги следваме поетапно и неотменно. Трябва обаче да сме наясно, че не можем да очакваме, че рогът на изобилието ще се излее изведнъж върху Плевен", добави той.Плевен има готов проект и за основна реконструкция на лекоатлетическата писта със сектори за тласкания за 1.5 млн. лева."Проектът, заедно с подновеното разрешително за строеж и цялата останала документация, е повторно депозиран в Министерския съвет с искане за финансирането му. Ако държавата не ни помогне, ще предложа на общинските съветници да изтеглим заем, с който да финансираме начинанието. На този етап община Плевен може да си го позволи", коментира още кметът.


title: Турция вече е само с лятно часово време

maintext:
За пръв път от 1940 г. насам Турция не премина в неделя към зимното часово време, с което напуска часовата зона, в която бе заедно с България, и остава в тази на Мека и Медина.
Промяната бе мотивирана от енергийното министерство с твърдения, че ще се спестят над 800 млн. долара от сметките за ток за зимните месеци. Освен това за мюсюлманите става по-лесно да следват часовете за молитва, пост и религиозните празници.
Мнозина обаче реагират с критики, че това отдалечава Турция от десетилетните ѝ усилия да принадлежи към Европа и западния свят и я превръщат просто в "поредната страна от Близкия изток".
Недоволни са и бизнесмени, износители и брокери заради голямата часова разлика, която се създава с основните им партньори в Европа.
Спрямо България турците ще започват и приключват работа 1 час по-рано, но на запад от нас разликата става 2 часа с Централна и Западна Европа и 3 часа с Лондон. Разминаването с Ню Йорк става такова, че в продължение на близо половин година борсата в Истанбул ще работи, без да се засича с търговията на Уолстрийт. За инвеститорите от Западна Европа възможностите приключват малко след обед, защото турската борса търгува до 15.30 местно време.Производители и износители на текстил и трикотаж коментираха пред "Ройтерс", че ще трябва да плащат извънредно на свои служители, защото работният ден в Турция вече започва и свършва 3 часа преди този във Великобритания. Като се добави и 1 час за обедна почивка, се оказва, че турците са преминали половината си работен ден, преди британците да са започнали своя.През 2015 г. завръщането към зимно часово време бе отложено със седмица, за да не създава объркване около извънредните парламентарни избори на 1 ноември. Тогава часовникът бе върнат с час назад на 8 ноември.


title: Сблъсък на лидерства

maintext:
Бойко Борисов и Виктор Орбан край граничната ограда, септември 2016 г.
Фотограф: Надежда Чипева
Демокрацията е немислима без нещо, което външно сякаш й противоречи - лидерството. А без лидерство никаква демокрация не е възможна – от Перикъл до Рейгън, Тачър, Кол или Митеран . В съвременния либерално-демократичен свят – изключваме автократичните или неототалитарни лагери в Близкия изток, Евразия, Азия и Африка -
политическото лидерство е либерал-демократично. Това означава, че то не се основава на произвола на политическия лидер, а е подчинено на върховенството на закона и в този случай е едновременно легално и легитимно.
Законът стои над волята и на най-изявения лидер и това се гарантира от институциите на изпълнителната, законодателната и съдебната власт, но най-вече от гражданската култура на народа. Плурализмът на властта при демокрацията създава пречки пред недемократично лидерство, но и ограничава възможностите за поява на силни политически лидери за по-дълъг исторически период – нещо много по-характерно за недемократичното лидерство.
Демократичното лидерство не предполага доминация над всички обществени сфери. Напротив – във всяка обществена сфера и среда се раждат и работят различни лидери. Демократичното лидерство е само една от формите на обществено лидерство, ограничено в политическата сфера.
В съвременната епоха лидерите в стопанския живот, културата, изкуството, науката, спорта, медиите разполагат с много мощни средства за влияние, което дори засенчва ролята на политическите лидери. Политически лидери, които можем да определим като "звезди", има само в недемократичните държави. В демократичните страни със звезден статут се ползват кинозвездите, изявените спортисти, влиятелни телевизионни водещи, някои мултимилиардери – медийни звезди. Ролята на политическите лидери е значително по-скромна, но много по-съществена. Защото е политико-властова.
Либерално-демократичното лидерство се изгражда в условия на свободен граждански диалог и дебат, а не чрез силови методи. За да го има, е необходимо в обществото да има критична маса от политически грамотни и толерантни към различията граждани.
Всяка демокрация е заплашена и трябва да може да се защитава – особено днес - от авторитарни предизвикателства. Демокрацията предоставя и гарантира политическата свобода на своите граждани, но тя не означава свобода без правила и предел. Демокрацията е не само състояние на гражданското общество, но и държава, т.е. публична власт, което означава, че в нея е съсредоточена легитимната обществена принуда. Демокрацията изисква търпимост към мнението на малцинството, защото то може да се окаже право. В същото време тя е власт на мнозинството и с това малцинството трябва да се съобразява, дори когато се чувства право. Ако не "най-лошата форма на управление", демокрацията е най-сложната форма на управление, защото изисква и компетентност, и съгласуване на интересите на различни обществени групи.
Демокрацията не може да съществува без съпътстващите я заплахи от популизма и демагогията. Това е така, защото е възможна чрез и разчита на масова подкрепа. А тази подкрепа се осигурява, ако се убеди мнозинството да гласува за партия, политическа личност или идея, което става най-лесно с прости и изглеждащи прекрасно обещания, които могат да подведат масата от избиратели. Демокрацията брои гласовете, а не ги претегля - това е нейна основна слабост.
твърди
Хенри Луис Менкен. Този извод може да е краен, но разкрива горчива истина. Защото информираните и креативни граждани винаги са малцинство. И тяхното мнение може лесно да бъде маргинализирано от мнението на неинформираното и не достатъчно компетентно мнозинство, особено ако е подвластно популистки или демагогски обещания. Досега не е изработен демократичен механизъм, който да предотврати популизма и диктата на простолюдието - недостатъчно политически грамотните мнозинства. Това става особено в страни с крехка или фасадна демокрация, но не само там.
Противопоставянето на егалитарната на елитарната демокрация е много съществен минус в съвременното демократично развитие. Това също е съществена пречка за формирането на силни демократични лидери.
Новите форми на демокрация на широкото гражданско участие и на демокрация на широкия и прозрачен обществен дебат също не съдействат достатъчно за издигането на нов тип лидери. Те изискват мнозинство от политически компетентни и активни граждани, което навсякъде е трудно постижимо. Когато гражданите са малцинство, дори най-прогресивните форми на демокрация могат да доведат до нейната противоположност.
Противоречието между демократичния принцип за власт на мнозинството и фактическа власт на политическо малцинство води често демокрацията до неразрешими противоречия. Техен израз са различните форми на нелиберална и направо авторитарна демокрация. Партисипаторната демокрация се превръща в делегативна – мнозинството делегира властта на силен лидер (Guillermo O'Donnell), "управляема" (Walter Lippmann), за да се стигне до "конкурентен авторитаризъм" (
).
Основните принципи на демокрацията се обезсмислят, а нейните ценности – потъпкват. В много страни днес като Русия, Турция, Венецуела и др. мажоритарианизмът (принципът на мнозинството) остава действащ, както и някои силно ограничени граждански права и свободи, но фактически с демократични средства опозицията не може да спечели властта, защото правителството се подкрепя от контролираното от него популистко или антидемократично мнозинство.
След 2000 г. в световен мащаб демокрацията става все по-популистка. Това намира израз и в появата на особен нов тип повече или по-малко харизматични лидери на простолюдието като баща и дъщеря Льо Пен във Франция, Найджъл Фараж във Великобритания, Алексис Ципрас в Гърция и др. Близки до този тип лидерство е нелибералното лидерство на братята Качински в Полша и на Виктор Орбан в Унгария. Популисткото лидерство се основава и върху харизмата на тези политици – натурална или фабрикувана от медиите.
В България като популистко може да се определи политическото лидерство и управление след 2001 г.
Харизматичното лидерство на Бойко Борисов след 2009 г. не преодолява лидерския демократичен дефицит. Появата зад харизмата на Бойко Борисов на нови политически "звезди" не премахна факта, че те светят само с отразена светлина. Изключения в това отношение е президентът Росен Плевнелиев и донякъде Кристалина Георгиева. Те са пример за нов тип лидерство, което в популистко време преодолява в някаква степен наследството на посткомунизма и популизма, поставяйки България отново на картата на Европа като достойна европейска нация. Но това е причината да понасят, особено президентът, толкова удари от посткомунистическата олигархия с нейните партии, медии и криминални лостове за влияние.
Разбира се, харизматичното и популистко лидерство не трябва да се оценява еднозначно. Лидерство като това на Роналд Рейгън, Джордж Буш и Бил Клинтън в САЩ, на Маргарет Тачър във Великобритания, на Хелмут Кол в Германия, или на Франсоа Митеран във Франция не е от чист рационален тип, то също носи харизма. Особено Рейгън и Тачър през 80-те години на ХХ-ти век са в рационалната традиция, но и със звездна харизма, непозната от времето на Втората световна война, когато лидери на големите демокрации са личности като Рузвелт и Чърчил, или в следвоенния период, свързан с президента Кенеди.
Съвременната криза на политическото лидерство съпътства кризата и на модела на представителната демокрация. Смята се все по-често, че пряката демокрация може да реши проблема с несъвършенствата на представителната. Това е елемент от модерния популизъм. Той се проявява особено силно и в България. Преекспонира ролята на пряката демокрация и отъждествява тежестта на референдумите с тази плебисцитите. Смята се, че волята на мнозинството, гласувало на референдум, дори да е минимално, е едва ли не свещена и решаваща за формирането на националната политика.
Нерегламентираните форми на политическо участие (най-вече протести, демонстрации, окупации) днес често подменят дебатите и откритото обсъждане на проблемите на обществото, което предполага по-висока политическа култура на гражданите. За съжаление интернет и форумите в него показват нахлуване на ниска политическа култура. Егалитаризмът в този смисъл подменя елитарността по най-вулгарен начин.
Елитарното либерално-демократичното лидерство се оказа невъзможно в съперничество с повече или по-малко спонтанни или организирани форми на политическо участие.
Този феномен има и положителна страна, но може би само в страни с по-висока политическа култура. Във Франция например Пиер Розанвалон смята, че новите форми на политическо участие извън и против държавата – наречени "контра-демокрация" – всъщност възстановяват доверието в политиката и дават шанс за демократичен тласък извън традиционните политически институции.
В края на краищата тези противоречиви процеси в условията на криза на либералнодемократичния модел водят до представата, че настъпва време, в което демокрацията е фасада на недемократични практики, институционално безсилие, деполитизация на политиката – ясните политически програми са подменени с персонални стратегии за запазване и разширяване на властта на съответния лидер, политическите решения се вземат не в политическите институции, а на друго място вследствие олигархично преплитане между политико-икономически и икономико-политически елити, демокрацията се изражда в плутокрация и като резултат гражданите биват практически обезвластени (Colin Crouch).
За решаване на посочените проблеми днес в Европа и САЩ се сблъскат две основи противоположни, но еднакво радикални концепции за развитие на демократичното лидерство – дяснолиберална и ляволиберална. В САЩ те подменят традиционния за тази страна рационален тип лидерство (който доскоро се олицетворяваше от президентите Буш (отдясно) и Клинтън (отляво) с появата на нов харизматичен тип лидери, пример за който са президентът Обама отляво и кандидат-президентът Доналд Тръмп отдясно. В европейски мащаб този сблъсък се олицетворява от германския канцлер Ангела Меркел и унгарският премиер Виктор Орбан. Противоречията между тези два основни типа лидерство видимо става все по-непримиримо и непреодолимо.
В основата на това противоречие стои сблъсъкът на две мощни политико-идеологически концепции за развитие на съвременната демокрация – ляволиберална и дяснолиберална. Това може да се нарече сблъсък на ултралиберализми – "ляв" и "десен" – еднакво непримирими един към друг.
Ултралиберализмът представлява хипертрофирана версия на традиционния либерализъм. Цветан Тодоров например описва ултралиберализма, заедно с политическото месианство и популизма, като един от трите основни "интимни неприятели на демокрацията". В друга своя книга той разглежда родството на ултралиберализма с тоталитаризма.
Той акцентира върху ултралиберализъм, който условно може да се нарече "десен" и "икономически", но з
а съжаление не анализира другата опасност - от левия ултралиберализъм. Всъщност левият ултралиберализъм, който често доминира в обществения дебат, е много по-интимен враг на демокрацията.
Десният ултралиберализъм защитава по-външни характеристики на демокрацията като например политическото месианство чрез "износ на демокрация" – намерил израз по време на лидерството на президента Буш в САЩ.
Левият ултралиберализъм като отрича "износа на демокрация", пледира за "безгранична свобода", "политическа коректност" и "нерепресивна безгранична толерантност" към външните и вътрешни неприятели на демокрацията, към терористични режими и организации, поставили за цел да я унищожат.
Такова отношение според някои европейски социалисти трябва да има както към "левите авторитарни режими" в Латинска Америка, така и към посткомунистическия олигархичен режим на Путин в Русия. Лидери на радикалната левица в Европа на практика защитават антидемократични практики, които директно водят към диктатура. Лидерите на "Сириза" в Гърция и "Подемос" в Испания "вляво" и на "Пегида" в Германия и "Златна зора" в Гърция "отдясно" зад антиглобалистка и антиамериканска реторика всъщност отхвърлят демократичния модел на управление. В това някои крайни левичари и десничари виждат дори цивилизационна алтернатива, а не оварваряване. Това е парадокс и неразрешимо ирационално противоречие в идейния багаж на днешната левица. В това се проявява червено-кафявия синтез между ултраляво и ултрадясно, така прекрасно описан от Тиери Волтон.
Постмодерните либерали пледират по същество за "свят без граници", в който няма място за религиозна вяра, национална идентичност, частна собственост (също както се пее в прочута песен на Джон Ленън). Но всичко това стои в основата на либералната цивилизация, т. е. без него тя би била невъзможна. Освен това левите либерали и социалистите днес практически се съюзяват с водещите хибридна война против цивилизования свят "обединени в омразата" (Джейми Глазев) си към нея външни неприятели на демокрацията – ислямизмът и путинизмът.
Радикалните леви либерали са в защита на неограничената емиграция към Европа, представяйки всички емигранти за бежанци и са против тяхната реална културна интеграция, обявявайки се за мултикултурализъм. В същото време те прилагат репресивната идеология на политическа коректност, имаща за цел разрушаване на "капитализма", остракирайки всеки, който не мисли като тях.
В идеологическите спорове между десни и леви ултралиберали през последните години често се слага неприемливо тъждество между либерална демокрация и тяхната собствена версия за съвременния (постмодерен) либерализъм. Десните представители на модела на елитарна демокрация не забелязват, че демокрацията има и други принципи освен индивидуалистично разбираната свобода и че в настоящия модел основен проблем е нарастването на усещането за растящо неравенство.
Факт е, че досегашните, третирани повече или по-малко като "десни" либерални политически елити, са се откъснали доста сериозно от тези, които би следвало да представляват. Не по-малко остро този въпрос стои и за левите ултралиберали. При тях положението е още по-трагично, защото, поне в България, те често прескачат от ултраляво, до ултрадясно и обратно.
Алтернативите на днешното постмодерно либерално лидерство, те могат да се обобщят така:
- Дяснопопулистка алтернатива в лицето на Доналд Тръмп в Америка, Качински в Полша, Виктор Орбан в Унгария.
- Националпопулистка алтернатива в лицето на Марин льо Пен във Франция и Найджъл Фараж във Великобритания.
- Лявопопулистка алтернатива в лицето на Алексис Ципрас в Гърция.
- В България смесицата от тези маргинални типове политическо лидерство твърде често придобива карикатурен вид.
Неспособността на традиционните западни елити да преосмислят сложните проблеми и конфликти в епохата на глобализация, на социална поляризация и ново преселение на народите, на псевдо-свободен пазар и на псевдодемократични практики, съпътствани с корупция и непотизъм, на контрадемократична вълна и хибридни войни за унищожение на цивилизацията чрез терор и пропаганда, поставя остро въпроса за нов тип демократично лидерство.
То трябва да преодолее популизма и демагогията, характерни за левия и десния ултралиберализъм, да преосмисли както лидерството на Меркел, така и неговата алтернатива в лицето на Виктор Орбан. Този нов "трети път" не означава примиряване на първите два типа, а търсене на алтернатива, която преодолява както десния егоистичен националпопулизъм, така и не по-малко егоистичния ляв ултралиберализъм на "политическа коректност" и "безгранична справедливост".
"Демокрация е патетичната вяра в колективната мъдрост на сбор от неграмотници",Wolin, Sheldon


description: Испанецът отстъпи с 3:6, 6:7 (3) срещу Виктор Троицки в мач от втория кръг.

title: Колебливият Надал отпадна в Шанхай и си даде срок за връщане на формата

maintext:
1
2 Испанецът загуби от Виктор Троицки
1
2 Сърбинът завърши с 31 печеливши удара
Испанецът Рафаел Надал отпадна от турнира от сериите "Мастърс" в Шанхай. Той отстъпи с 3:6, 6:7 (3) срещу Виктор Троицки в мач от втория кръг.Носителят на 14 титли от Големия шлем изигра нов неубедителен мач и след 1.35 часа загуби.След срещата Надал си даде срок, в който да върне формата си. "Имам два месеца и половина (до началото на новия сезон), за да стигна там, където искам да бъда", заяви той.Както и в двубоя с Григор Димитров в Пекин преди седмица, началният удар отново се превърна в проблем за Надал.Още в първия гейм се наложи той да спасява две възможности за пробив след 15:40, но се справи. До края на първия сет обаче той беше пробит два пъти и Троицки спечели с 6:3.Във втория сет сърбинът продължи с добрата си игра. Резултатът вървеше равностойно, като сърбинът имаше мачбол при нов шанс за пробив в десетия гейм. Надал се спаси и срещата стигна до тайбрек.В него испанецът направи ранен минипробив, но след това загуби четири поредни разигравания. Троицки спечели със 7:3 и взе мача, като направи 31 печеливши удара срещу 15 на съперника си.


title: Убийството, което ликвидира свободната преса в Русия

maintext:
Главният редактор на "Новое время" Евгения Албац.
10 години след убийството на журналистката Анна Политковская бюрото й в "Новая газета" все още стои празно. Нейната снимка отгоре, заедно с тези на други пострадали репортери, всеки ден напомнят на редакцията какви опасности крие професията им, разказва "Гардиън" На 7 октомври (когато впрочем е и рожденият ден на Владимир Путин) 2006 г. Анна Политковская е застреляна в асансьора пред апартамента , в който живее в Москва. Нейното убийство предизвиква силни реакции в цял свят и твърдения, че то е по поръчка на руските власти.Продължителната работа на Политковская за разкриване на беззакония на руската армия по време на войната в Чеченя й спечели международно признание.Цяло десетилетие след като Политковская бе убита, "Новая газета" продължава да бъде един от малкото останали борци за независима журналистика в Русия. Репортерите на вестника продължават да работят от Северен Кавказ – един от най-опасните региони в страната.Миналия месец 29-годишният журналист Елена Костюшенко бе в Беслан, за да отбележи 12-годишнината от обсадата, при която загинаха 334 души, от които 186 – деца. През 2004 г. Политковская също се опита да пътува дотам, но в самолета й прилошава и се връща обратно. Лекари смятат, че е била отровена, за да й се попречи да отразява събитията.Въпреки това вестникът работи неуморно по темата и публикува редица доклади, които навеждат на мисълта, че експлозивите, използвани от руските спец части, са причината за много от жертвите.Миналия месец майки на загиналите, които от години настояват за независимо разследване, излязоха на протест, носейки тениски с надписи: "Путин е касапинът на Беслан" В годините след убийството на Политковская гласът на незасимата журналистика в Русия започна да заглъхва все повече. По данни на Комитета за защита на журналистите от 2006 г. насам има регистрирани 20 убийства на журналисти, докато "Фрийдъм хаус" свидетелства за 63 атаки срещу репортери. Но в повечето случаи не е нужно да се стига дотам – заплахата от закриване на медията е достатъчна "мотивация" да излизат дописки в съответствие с руската официална политика и журналистите да си налагат автоцензура.Главните редактори на Lenta.ru бяха сменени от собствениците на медията, след като новинарският сайт започна да приема твърде критична към Кремъл линия. Независимият телевизионен канал "Дождъ" започна да излъчва от апартамент, след като екипът бе изгонен от собствените си студия.Най-пресният пример на овладяване на антикремълски медии е случилото се с медийната група РБК . Цялото ръководство там бе сменено след поредица от материали за богатството на приближените до президента Путин и разследване за една от дъщерите на държавния глава.Гневни на случилото се с медията им, журналисти от РБК записаха някои от разговорите им с новото началство, в които работата им бива сравнявана с шофиране: "Ако излезете извън маркировката, ви отнемат шофьорската книжка...За съжаление, никой не знае къде е поставена ограничителната линия".В доминирания от стриктно спазващи маркировката журналисти медиен пейзаж в Русия, се откроява и гласът на политическото списание "Новое время". Негов главен редактор е журналистката ветеран Евгения Албац и се отличава с острите си анализи и коментари."Гардиън" пише, че изданието успява да съществува главно защото има ограничен тираж, но въпреки това не му липсват проблеми с властите. Наскоро печатницата отказала да разпространи брой, чиято корица е била илюстрация на овце пред вратите на Кремъл. По този повод Албац обясни, че са имали договор с печатницата от 2008 г. и никога не са задлъжнявали, но въпреки това изведнъж научават, че не могат повече да ползват услугите й.По думите на главния редактор сред абонатите на списанието има много олигарси и дори Кремъл поръчва между 13 и 15 копия, но въпреки това е невъзможно да се намерят компании, желаещи да рекламират на страниците на изданието. То се държи на повърхността благодарение на петима спонсори – всички граждани на Русия – които обаче искат да останат анонимни, за да опазят своята репутация.Медийният сектор в Русия е още по-поляризиран след ескалацията на украинската криза през 2014 г. Тогава популярният тв водещ Ърнест Мацкявичус обяснява пред млади журналисти в рамките на творческо ателие, че дефинициите за журналистиката са се променили и след като западните медии лъжат за руската намеса в Украйна, Русия трябва да отговори на това.Младата журналистка Елена Костюшенко, чиято история разказва "Гардиън", споделя, че след убийството на Политковская е имала възможности да се премести в друга медия, но цени рядката свобода, която има в "Новая газета". И въпреки че заплатата й е колкото на сестра й, продавач в магазин за дрехи, споделя, че е отказала оферта за 10 000 рубли на месец. "Защото важното е, че в този вестник няма цензура".


description: Награди от журито на Autobest тази година получиха също шефът на PSA Груп Карлос Таварес и дизайнерът на "Волво карс" Томас Ингенлат.

title: "Опел" спечели отличия в две категории на конкурса Autobest

maintext:
[Опел]
Централна и Източна Европа, като те избират най-добрият автомобил за този регион. Впоследствие, членовете стават и журналисти от Западна Европа, като Autobest се явява алтернатива на конкурса Европейски автомобил на годината.
"Опел" получи трофеи в две категории в тазгодишното издание на конкурса Autobest. В него колите се оценяват от журналисти от 31 европейски страни.Новият електромобил на "Опел" "Ампера - е" спечели в категорията за екология (ECOBEST), а производителя беше определен за най-компания на годината (COMPANYBEST). Една от отличителните черти на "Ампера-е" е пробегът от над 500 километра, с което изпреварва най-близките си конкуренти в сегмента с поне 100 километра.Максималната мощност на електрическото задвижване е еквивалентна на 204 к.с., а ускорението от 0 дo 50 км/ч става за 3.2 секунди.Награди от журито на Autobest тази година получиха също шефът на PSA Груп Карлос Таварес за автомобилен човек на година (MАNBEST). Дизайнерът на "Волво карс" Томас Ингенлат пък е отличен за работата му по промяната на визията на моделите на шведския бранд в последните четири години (DESIGHBEST).Най-добрият автомобил, излязъл на пазара тази година, според журито в Autobest, ще бъде обявен на 15 декември. Финалистите са "Ситроен С3", "Киа Ниро", "Пежо 3008", "Сеат Атеса" и "Тойота C-HR".Конкурсът Autobest води началото си от 2000-та година, като в него се включват автомобилни журналисти от Румъния, България, Словакия, Хърватия, Сърбия и Кипър. В продължение на няколко години в журито участват представители на страни от


title: Подготвя се бежански лагер от затворен тип в Бояново, Ямболско

maintext:
Фотограф: Анелия Николова
Министърът на вътрешните работи Румяна Бъчварова е провела работна среща с кмета на село Бояново и областния управител на Ямбол във връзка с плана да се изгради в селото бежански лагер от затворен тип.По-рано през деня в селото се състоя протест заради получена неофициална информация за плановете на МВР.Бъчварова уверила кмета Кръстьо Драганов, че с последващите действия по организирането на центъра и функционирането му ще бъде гарантирана сигурността на местните жители и ще бъде дадена възможност за допълнителна трудова заетост на хората от региона, съобщиха от пресцентъра на МВР.От своя страна кметът на селото уверил, че жителите на Бояново проявяват разбиране към проекта. Областният управител на Ямбол Димитър Иванов се ангажирал, когато проектът бъде окончателно изготвен, той да бъде представен пред жителите на селото.Програмата на министър Бъчварова продължава и утре с работни посещения в районите на Малко Търново и Резово, уточняват от министерството.


title: Започна проверка в колоездачния "Скай" заради съмнителен пакет за Уигинс

maintext:
Брадли Уигинс отрича да е нарушавал допинг правилата
Единият от въпросите е дали Уигинс е бил заедно с лекаря на отбора Ричард Фрийман в задната част на автобуса на тима след етапа и какво е правил там.
Ръководителят на отбора Дейв Брейлсфорд твърди, че автобусът вече е бил отпътувал след финала на етапа и не и изчакал награждаването и преминаването на допинг тест. Според него Уигинс се е прибрал с кола.
Според английския вестник "Ивнинг Стандарт" в тима вече се провеждат антикризисни срещи, за да се изчисти позиция при очакваните разпити.
Британската антидопингова агенция (UKAD) започна проверка във водещия колоездачен отбор "Скай" заради съмнителен медицински пакет преди пет години. UKAD потвърди информацията на вестник "Дейли мейл" за действията си.Тимът ще трябва да отговаря за съдържанието на пристигнал медицински пакет в последния ден на състезанието "Дофин Либере" през 2011 г., което беше спечелено от Брадли Уигинс.Не се знае какво е имало в пакета, който е пристигнал от Великобритания във Франция по служител на колоездачния съюз на Великобритания.От съюза потвърдиха за "Дейли мейл", че на 12 юни 2011 г. техен представител е занесъл в Ла Тусуар лекарство, поискано от "Скай". От там обаче не поясниха за кой състезател е бил пакетът и какво е съдържал.Куриерът е бил Саъмън Коуп - бивш състезател, който сега работи за отбора на Уигинс. Тогава е бил треньор на жени. Той е летял до Женева, откъдето с кола е занесъл пакета на "Скай". Веднага след това се е върнал във Великобритания.Има и други разминавания в историята. Според първоначалните си обяснения Коуп е казал, че пътувал до френски ски курорт, за да види сребърната олимпийска медалистка Ема Пули. По това време обаче тя е мила на разстояние от 1000 км в Испания. Пули е потвърдила, че не се е срещала с Коуп.Брадли Уигинс отново попадна в центъра на вниманието, след като попадна в списъка с хакнати данни на WADA. От тях стана ясно, че е имал позволението на долзва силен кортикостероид заради астма. Той го е ползвал преди три големи и важни състезания като "Тур дьо Франс" и италианското "Джиро".


description: "Във футболно отношение малко неща можем да свършим за две тренировки, но това, което имахме като план го изпълнихме. Видях в очите на седем-осем човека надежда и огън, за които говорим", заяви Хубчев преди мача.

title: Футболните национали започват поредното "ново начало" в Париж

maintext:
Българите излизат тази вечер срещу "петлите" в Париж в дебюта на Петър Хубчев
[LAP.bg]
"Във футболно отношение малко неща можем да свършим за две тренировки, но това, което имахме като план го изпълнихме. Видях в очите на седем-осем човека надежда и огън, за които говорим", заяви Хубчев.
Той няма проблеми с отсъстващи футболисти, но заяви, че се колебае кои футболисти да избере за два от постовете.
След първия кръг България е начело в групата с три точки след "Липсваше ни точност и ефективност, за да вземем три точки. Срещу България целта ни ще бъде да се подобрим в това отношение. Загубихме две точки и това е нещо, което не можем да променим. Ще трябва да наваксаме, пътят е дълъг. Има още девет мача. Точките срещу България са задължителни, защото сме домакините и се нуждаем от тях, ако искаме да се класираме", каза Дешан.След първия кръг България е начело в групата с три точки след зрелищното 4:3 срещу Люксембург . Въпреки това Франция е определян за изявен фаворит от букмейкърите и специалистите.
Българският национален отбор по футбол започва поредното си "ново начало". Прави го в Париж - там, от където преди почти 23 години "златното поколение" пое по пътя към незабравимото световно първенство в САЩ.Трудно е да се търси някаква символика и сходства, защото сега отборът е в много тежко положение, след като не се е класирал на голямо първенство от 12 години, а изглежда почти невъзможно да достигне и до световното в Русия през 2018 г. Селекционерът Ивайло Петев се раздели със състава и начело дойде Петър Хубчев със задачата да сложи ред и да насочи отбора по правия път.Селекционерът на Франция Дидие Дешан се надява отборът му да се представи по-добре отколкото срещу Беларус. "Петлите" започнаха с равенство след куп пропуски.


title: Тото Волф смята наказанието на Розберг в Малайзия за "пълна глупост"

maintext:
Волф смята, че инцидентът не се е отразил по никакъв начин на останалата част от състезанието
Според шефа на отбора на "Мерцедес" във Формула 1 Тото Волф наказанието на Нико Розберг в Гран при на Малайзия е било напълно незаслужено и го определи като "пълна глупост".Съдиите решиха да добавят десет секунди към времето на Розберг след финала на пистата "Сепанг" заради лек удар във втори завой при изпреварването на Кими Райконен от "Ферари".Водачът във временното класиране при пилотите Розберг и Райконен не пострадаха и продължиха без проблеми по колите си състезанието, завършвайки съответно трети и четвърти."Наказанието, което наложиха на Розберг, е пълна глупост. Преди няколко месеца всички представители на отбори във Формула 1 заедно решихме, че ще оставим пилотите да водят по-агресивни битки, когато не се стига до повреди или отпадане", сподели Волф."Решихме, че когато един от пилотите не е нарушил умишлено правилата и няма пострадали, подобни моменти като този между Нико и Кими ще се приемат за състезателни инциденти. Ако сега питате Райконен, и той ще ви каже, че Розберг незаслужено бе наказан", каза още австриецът.


title: Дяков: Срещу Франция трябва да сме агресивни и защо да не вземем нещо

maintext:
Капитанът се надява България да продължи добрите си игри срещу силни съперници
[LAP.bg]
Надявам се да продължим доброто представяне срещу силните отбори. Срещу отборите, които са на нашето ниво, явно има затормозяване, а срещу големите отбори всеки иска да покаже качествата си."
Селекционерът Петър Хубчев отново посочи, че е видял искра в някои футболисти. Той има колебания за това кои играчи да избере на два от постовете.
Капитанът на националния отбор по футбол Светослав Дяков смята, че България може да спечели нещо от гостуването си на Франция. Двубоят от квалификациите за световното първенство е в петък в 21.45 ч. българско време."Осъзнаваме срещу какъв отбор излизаме. Ако всички се раздадем максимално и имаме шанс, защо да не вземем нещо от този мач, във футбола всичко е възможно", каза Дяков.По думите му в Париж българският състав трябва да действа агресивно и футболистите да си помагат на терена.Според него има разлика в играта на България срещу по-класните и срещу по-слабите съперници. "


title: ГЕРБ: Нинова лъже за бежанците

maintext:
Цвета Караянчева
Фотограф: Юлия Лазарова
Всичко, което лидерът на БСП Корнелия Нинова е казала за правителството, че се опитва да направи етническа промяна в страната, като засели трайно бежанци у нас е лъжа. Това казаха заместник председателят на ГЕРБ в парламента Цвета Караянчев и депутатът Георг Георгиев, след като заседанието на парламента бе прекратено след скандал. "Това, което каза г-жа Нинова, че тези 160 млн. евро били отделени за настаняване, за разпределение по държавата на хаотично едва ли не дошли бежанци, е лъжа", заяви Георгиева. Той добави, че 80% от средствата получени от ЕС ще бъдат инвестирани в охраната на границата и обезпечаването ѝ с техника. "Едва 20% ще бъдат дадени за това да може държавата да осигури отсъствието и ненастъпването на хаос по изпълняване на ангажиментите за релокация. Това е нещо, което ние сме поели като ангажименти и което се изпълнява от държавите от целия ЕС", каза още Георгиев. Той добави, че БСП се заиграва със страховете на хората.Откакто г-жа Нинова е председател на партията, БСП всеки ден казва по една лъжа, каза Цвета Караянчева и предрече, че с навлизането в предизборна кампания, българските граждани ще стават свидетели на циркове от страна на БСП, с които от партията целят да привличат вниманието върху себе си.Уважаеми социалисти, ако искате да сте на власт, малко поработете, спечелете доверието на хората, станете първа политическа сила и още след един месец може да дойдете на власт, каза другият заместник-председател на групата на ГЕРБ Красимир Велчев. Той припомни изказването на премиера Бойко Борисов, че ако на първи тур ГЕРБ не е първа политическа сила, ще подаде оставка.Оценяваме акта на прекратяване на заседанието на Народното събрание като поредния политически гаф на ГЕРБ, коментира председателят на ДПС Мустафа Карадайъ. "Това е скриване на министрите и правителството от отговори на въпроси на народни представители пред очите на целия български народ. Ние имахме въпроси към министри, които ги отлагат вече два месеца, а срокът за отговори по правилник е две седмици и днес очаквахме дори закъснелите отговори на въпроси на наши народни представители", каза Карадайъ.


description: Обособени части от Агенцията за дипломатически имоти в страната да бъдат включени в забранителния списък за приватизация, предвижда законопроект

title: Кабинетът ще забрани приватизацията на дипломатически вили, гаражи и магазини

maintext:
Фотограф: Иван Григоров
Обособени части от Агенцията за дипломатически имоти в страната (АДИС) да бъдат включени в забранителния списък за приватизация. Това предвижда проект за промени в Закона за приватизация и следприватизационен контрол, публикуван на портала за обществени консултации към Министерския съвет. Вносител на предложението е министърът на външните работи Даниел Митов.За промяна в закона заговори вицепремиерът Томислав Дончев , след като през септември старозагорска фирма, собственост на трима младежи на възраст между 21 и 24 години, купи на търг Дипломатическия клуб "Бояна" . Сделката бе на стойност 8.5 млн. лв. През 2015 г. АДИС влезе в забранителния списък за приватизация, но обособени части от дружеството не попадат в забранителния списък . Именно така стана възможно раздържавяването на Дипломатическия клуб "Бояна".Сега, сред имотите, които се предлага да бъдат забранени за приватизация попадат вили в столичния кв. "Бояна", дипломатически резиденции, намиращи се в района на бул. "Симеоновско шосе", къщи в кв. "Овча купел" и в центъра, както и гаражи, магазини и офици в различни райони на столицата. Имотите се използват от посолства и дипломатически представителства, както и от културни институти и центрове към дипломатическите мисии.Сред имотите, предложени за забранителния списък за приватизация, е и почивният дом "Златни пясъци" и вила "Адис" в курортния комплекс Боровец, които се използват за почивка от служителите на МВнР и на дипломатически мисии в страната."Евентуална бъдеща продажба на обособени части от дружеството би довела и до затруднение "АДИС" ЕООД да изпълнява своята обичайна дейност, включително и по ангажиментите на държавата по Виенската конвенция за дипломатическите отношения", се посочва в мотивите към законопроекта.


description: Белите няма да могат да правят трансфери в следващите два трансферни прозореца заради нарушаване правилата за привличане на непълнолетни и чужденци.

title: "Реал" спешно преподписва със звездите си заради трансферното ембарго

maintext:
Бейл и Роналдо ще останат още дълго на "Сантяго Бернабеу"
Ръководството на "Реал" (Мадрид) взима спешни мерки, за да се подсигури преди предстоящото трансферно ембарго, които бе наложено на клуба от ФИФА.Белите няма да могат да правят трансфери през следващите два трансферни прозореца заради нарушаване правилата за привличане на непълнолетни и чужденци.Сега испанският гранд бърза да преподпише с основните си футболисти. Първо това ще се случи с Тоони Кроос, който ще остане в клуба до 2020, а след това ще го последва и Гарет Бейл, чийто нов контракт ще е за цели шест години.Според испанските медии в най-скоро време нови договори ще подпишат и Пепе - до 2018 година, както и голямата звезда на клуба Кристиано Роналдо - до 2020 г.


description: Въпросът дали италианският мореплавател Христофор Колумб е открил Америка и дали го е направил точно той, занимава от векове учени, политици, поети и романтици, но днес той не е актуален, поне в Съединените щати.

title: Фотогалерия: В САЩ празнуваха деня на откриването на Америка


description: "Орешарски е стъпката от политическия казачок на ДПС към ген. Радев." Лютви Местан, лидер на ДОСТ

title: Цитат на деня: Орешарски е стъпката от политическия казачок на ДПС към ген. Радев

maintext:
Фотограф: Надежда Чипева
"Орешарски е стъпката от политическия казачок на ДПС към ген. Радев."Това заяви лидерът на ДОСТ Лютви Местан в интервю за "Нова телевизия". Той два пъти повтори твърдението си, че подкрепата на партията, която оглавяваше до началото на тази година, отива към бившия премиер, само като стъпка към подкрепа за кандидата на БСП.Според Местан целта на ДПС е връщане във властта и не изключено и нещо друго да се договорят, но засега тезата му е, че на балотаж ще подкрепят ген. Румен Радев.


description: Пример за последното беше изборът за Районен съд Свиленград, където имаше двама кандидата - Христо Георчев, който в момента е и.д. шеф на съда и зад който застанаха съдиите от съда, и Живка Петрова от Районния съд-Пловдив.

title: Съдебният съвет отново пренебрегна мнението на магистрати при избор на председател

maintext:
Фотограф: Надежда Чипева
Христо Георчев, който в момента е и.д. шеф на съда и зад който застанаха съдиите от съда, и Живка Петрова от Районния съд-Пловдив. Мнозинството избра Петрова, но дебатът се съсредотичи не върху качествата на кандидати и аргумента, защо външен на съда човек, който е и непознат за съдиите трябва да го оглави, а върху темата позорно или не е да си член на Държавна сигурност. Магистратите са сред хората, които подлежат на задължителна проверка за принадлежност към бившите секретни служби.
Повод стана факта, че докато е бил шеф на следствието в Свиленград, Христо Георчев се е водел и щатен служител на ДС. Според изискванията преди 1990-та година щатни сътрудници са всички следователи на такива позиции. Сайтът "Defacto.bg" отбелязва, че с подобна биография са и членове на Висшия съдебен съвет, но досега никой не е повдигал темата.
Това обаче се оказа "позорящо" доказателство за Георчев, което беше изтъквано от Галя Геоергиева и Димитър Узунов неколкократно. Още повече, въпреки забележката на Юлия Ковачеа, че кандидатът е участвал в три предишни процедури и досега тази тема нито е била обсъждана, нито е била пречка за участията му, Узунов каза, че това всява съмнение за зависимост, а той не искал да има такъв ръководител на съда в Свиленград.
", коментира Ковачева, цитирана от сайта "Правен свят".
Два избора, направени от съдийската колегия на Висшия съдебен съвет, отново показаха разделението и липсата на един стандарт, по който членовете му подхождат при избор на административни ръководители. Още повече, че съдийската колегия пренебрегна мнението на магистрати за това кой те предпочитат да им бъде председател.Пример за последното беше изборът за Районен съд Свиленград, където имаше двама кандидата -Ковачева обърна внимание, че въпросът не е разгледан на етична комисия, която му е дала положително становище за притежаваните от него необходими нравствени качества. "Изведнъж казваме, че колегата Георчев е зависим само за да кажем, че е зависим е една констатация, на която той не може да отговори, не може да се защити, защото не е в залата. Такъв подход по отношение на колегите е неприемлив. Трябва да се обсъжда всичко, което е релевантно към професионалните и нравствени качества на кандидата. Останалото е спекулация и изваждане на факти, защото няма какво друго да кажем"Дисквалифицирането на кандидатите с аргументи за принадлежност или членство към политически партии преди 1989 година се поставя за първи път. Но не трябва да бъде допускано, защото при липсата на информация и спекулирането с частична такава, се стига до ситуацията до уронване на достойнството на наши колеги. Това не е за първи път, но независимо кого ще изберем, не трябва да си позволяваме уронване на достойнството на колегите, независимо на какви основания", коментира Калпакчиев.Този дебат се случи след изслушването на Георчев, а пред него темата повдигна Галя Георгиева. Тя заяви, че е прочела в интернет, че кандидатът бил агент на ДС и го попита дали това е вярно. Георчев той определи като признак на безсилие – питанията да се позовават на някакви публикация в мрежата. По думите му такъв въпрос и при заявката, че всичко каквото е трябвало да бъде свършено в съда, го е направил. Георчев заяви, че не е очаквал на такъв висш форум подобна реакция и отрече да е бил агент на ДС.


title: Моуриньо ще се върне "без лоши чувства" на "Стамфорд бридж"

maintext:
Моуриньо заяви, че би поел за трети път "Челси", защото иска дълги години да води "Юнайтед"
Мениджърът на "Манчестър юнайтед" Жозе Моуриньо заяви, че ще се завърне без лоши чувства на "Стамфорд бридж". В неделя "червените дяволи" гостуват на "Челси", където изкара два периода и общо пет години и половина начело на тима.През лятото на 2013 г. Моуриньо пое сините за втори път и във втория си сезон спечели титлата и Купата на лигата. Само половин година по-късно обаче собственикът Роман Абрамович реши да го уволни."Да бъдеш уволнен е част от футбола. Случва се постоянно дори на най-добрите мениджъри в света. В съвременния футбол може да се случи на всеки. Но щеше да ми бъде много по-трудно, ако не бях дал нищо на клуба", обясни Моуриньо.Португалецът заяви, че и двата пъти си е тръгнал от "Челси" с чувство за свършена работа, защото и в двата периода е донесъл титли и е дал на феновете едни от най-прекрасните моменти.Той допълни, че никога не е губил подкрепата на привържениците. "Собственикът реши да ме уволни, феновете нямаха власт. Ден след ден, мач след мач те ми показваха, че ме искат, но в такъв тип клуб привържениците нямат власт.""В някои клубове, особено в латинските страни, феновете имат реално влияние сред борда, президента и собствениците, но тук не е така. Г-н Абрамович реши да ме уволни, но аз си тръгнах без да обменя лоша дума с който и да било в клуба", допълни Моуриньо."Не мисля, че искат, но дори и да искат, не могат да ме изтрият от историята на "Челси". Те също са част от моята история. Така че няма никакви лоши чувства", каза още португалецът, който изведе сините до общо осем трофея и спечели 204 победи в 321 мача при 48 загуби.Моуриньо сподели, че след уволнението си от "Челси" е бил късметлия, че голям клуб като "Манчестър юнайтед" го е искал. Той каза, че не би искал да поема за трети път лондончани, защото искат да остане много дълги години начело на "червените дяволи"."Надявам се, че няма да ми се налага да водя друг клуб във Висшата лига", завърши португалецът.


title: Маратон затваря основни улици и булеварди в София

maintext:
Фотограф: Юлия Лазарова
Провеждането на традиционния софийски маратон днес налага затваряне на основни пътни артерии в града. Те са най-вече в зоната между Орлов мост и НДК.От 8 часа сутрина до финиширането на последните участъци, около 16 часа, няма да могат да се ползват участъци от бул. "Евлоги и Христо Георгиеви", бул. "Драган Цанков", бул. "Патриарх Евтимий", бул. "Черни връх", бул. "България", бул. "Петко Каравелов" и други (виж картата).Забранява се и паркирането на ул. "Ген. Гурко" между бул. "Евлоги и Христо Георгиеви" и ул. "Любен Каравелов", на моста пред Националния стадион "Васил Левски", по източното пътно платно на бул. "Витоша" между бул. "Патриарх Евтимий" и ул. "Пенчо Славейков".


title: "Берое" официално назначи Ферарио Спасов

maintext:
Спасов има богат опит във всичкки нива на българския футбол
[LAP.bg]
Ферарио Спасов е новият старши треньор на "Берое", след като днес официално подписа с клуба и бе представен от ръководството на тима.Досега специалистът водеше тима от Втора лига "Спартак" (Плевен). Специалистът напусна плевенчани със скандал няколко часа преди мача срещу "Созопол". В началото на август пък Спасов напусна "Етър", заявявайки, че в клуба не се работи професионално.През лятото Спасов получи предложение да оглави детско-юношеската школа на "Берое", но го отхвърли.Старозагорският клуб е без треньор, след като ръководството на клуба прие оставката, която Александър Димитров подаде след загубата с 3:4 от "Ботев" (Пловдив).


title: Борисов желае еврокомисар по екологията или регионалното развитие

maintext:
Борисов разгледа ремонтирания бул. "Васил Априлов" и зоологическата градина в Пловдив.
[Министерският съвет]
юджетът за България стана 15 милиарда за следващите години, така че Кристалина Георгиева изпълни ролята си по бюджетирането. Сега ни трябва някой в сферите дали екология, дали регионално развитие, там където България има най-много нужда, ако можем там да се преборим", добави премиерът.
За България ще е най-полезно следващият й еврокомисар да е с ресор екология или регионално развитие. Това коментира пред журналисти в Пловдив премиерът Бойко Борисов"Ще обсъдя с председателя на Еврокомисията Жан Клод Юнкер портфолиата и възможностите. Нямаме бърза работа, Кристалина Георгиева до края на декември ще е там", каза той."БПостът еврокомисар остана вакантен след като в петък зам.-председателят на Европейската комисия Кристалина Георгиева подаде оставка и пое висок пост в Световната банка.


description: Най-голям дял обаче продължават да имат нарушенията, свързани с работното време. Те са 634, посочват от ГИТ.

title: Инспекцията по труда отчете ръст на нарушенията по заплащането по морето

maintext:
Снимката е архивна
Фотограф: Надежда Чипева
Главната инспекция по труда (ГИТ) отчете увеличение на нарушенията по заплащането на труда в морските курорти през този сезон в сравнение с 2015 г.Инспекторите са извършили 1647 проверки на общо 1599 предприятия, в които работят 28 205 души. Установени са 259 нарушения, свързани със заплащането на труда. За сравнение - през миналата година установените нарушения са 144. Най-често се установява незаплащане с увеличение на положен нощен труд и за работа в почивни дни, съобщават от пресцентъра на ГИТ.Най-голям дял обаче продължават да имат нарушенията, свързани с работното време. Те са 634, почти колкото и през 2015 г. Най-често става въпрос за нерегламентираното полагане на извънреден труд, неспазване на изискванията за почивка между седмиците или работните дни, липса на документи, показващи кой работник кога се е явил на работа и съответно кога трябва да приключи денят му.От ГИТ посочват, че за установяването на този вид нарушения са необходими повече от една проверки и съдействие на самите работници, което обикновено инспекторите не получават. Работещите продължават да подават сигнали едва след прекратяването на трудовите им правоотношения или когато вече са напуснали работа. От инспекцията посочват, че за да може да се защитят правата на работниците, те трябва да полагат труд в момента на проверката, а след прекратени трудови правоотношения могат да търсят правата си единствено по съдебен ред. И пред контролните органи на ГИТ, и пред съда работниците и служителите могат да претендират за неизплатени възнаграждения само до размера, договорен писмено в трудовите им договори, се казва в съобщението.155 са установените случаи на работа без трудов договор, като инспекторите отчитат, че продължава практиката договори да се сключват в деня, в който бъде обявена кампанията за проверки. От инспекцията посочват, че глобата за това нарушение е не по-малка от 1500 лв. и може да достигне и до 15 хил. лв. при повторно подобно нарушение и до 30 хил. лв. при възпрепятстване на контролните органи от страна на работодателя. Съставените актове за установяване на административно нарушение по време на кампанията са 403 броя – с 13 повече от 2015 г.За 9-те месеца от началото на годината поисканите разрешения за работа на непълнолетни са 4948. ГИТ е издала 4652 разрешения. Инспекторите са установили 90 непълнолетни, наети без разрешение от ГИТ. За сравнение за цялата 2015 г. в инспекцията са постъпили 2709 искания, а са дадени 2605 разрешения. Установените да работят без разрешение непълнолетни са били 49.От началото на 2016 г. в сектора "Хотелиерство и ресторантьорство" са извършени 4625 проверки. Установени са 21 230 нарушения, като тези, свързани с трудовите правоотношения, са почти 13 хил. От тях 2500 са нарушенията, свързани с работното време, полагането на извънреден труд и почивките, 2445 - по заплащането на труда, и 2300 - по възникване на трудовите правоотношения. Случаите на работа без сключен трудов договор са 587.След края на активния туристически сезон приоритет на контролната дейност по морските курорти са строителните обекти.


title: "Уотфорд" е разследван за изфабрикуване на банкова гаранция

maintext:
"Стършелите" съвсем скоро може да нямат поводи за радост
Фотограф: Архив
Английският "Уотфорд" е разследван от футболната лига заради предполагаема фалшификация на документи, твърди "Телеграф".Според изданието "стършелите" са предоставили изфабрикувано банково писмо, когато клубът бе купен от Джино Позо преди старта на сезон 2014-2015 г.Във въпросния сезон отборът спечели промоция за Висшата лига и могат да му бъдат отнети точки или да бъде глобен, ако обвиненията бъдат доказани."Телеграф" твърди, че в изфабрикуваните документи се твърди, че клубът в действителност притежава 7 милиона паунда банкова гаранция, заради което е позволена и сделката за продажбата. Според вестника Позо е бил наясно със случващото се."Очакваме обяснение от клуба. След това ще преценим какви мерки да вземем", са обявили лигата пред изданието.


description: Привържениците на "Левски" са откраднали 15-16 струйника от пожарните щрангове на Националния стадион "Васил Левски" по време на дербито с ЦСКА в събота.

title: Фенове на "Левски" са откраднали пожарни струйници от националния стадион

maintext:
БФС задължи "Левски" да възстанови щетите и глоби сините с общо 4300 лева за други провинения на феновете
[LAP.bg]
Привърженици на "Левски" са откраднали 15-16 струйника от пожарните щрангове на Националния стадион "Васил Левски" по време на дербито с ЦСКА в събота . Това съобщи председателят на дисциплинарната комисия към БФС Юрий Кучев."Това е изключително опасно, защото ако се случи нещо на стадион, може да се стигне до жертви. Досега струйниците не бяха обект на посегателство, но... Не знам", заяви Кучев.Футболният съюз задължава "Левски" да възстанови щетите, нанесени на националния стадион, в това число откраднатите струйници.Отделно заради поведението на своите фенове сините са глобени с общо 4300 лева. От тях 2000 лева са заради хвърлени предмети без последствие, 2000 лева - за използването на бомбички, и 300 лева - за димки.Междувременно ЦСКА беше наказан с един мач без публика и глобен с общо 8300 лева заради различни провинения на привържениците.


description: "Росонерите" надиграха шампионите с 1:0 на "Сан Сиро" и сложиха край на серията от девет поредни загуби срещу "старата госпожа" във всички турнири.

title: "Милан" сложи край на четиригодишния кошмар срещу "Ювентус"

maintext: След четиригодишно прекъсване "Милан" отново си припомни вкуса на победа срещу големия съперник "Ювентус"."Росонерите" надиграха шампионите с 1:0 на "Сан Сиро" и сложиха край на кошмарната серия от девет поредни загуби срещу "старата госпожа" във всички турнири."Ювентус" допусна втора загуба през сезона, като предишната отново дойде на този стадион - 1:2 срещу "Интер" през септември. "Бианконерите" остават на върха в Серия А с 21 точки, но вече само с две точки аванс пред "Милан".Тимът на Винченцо Монтела заслужи трите точки с изключително сърцата игра, а тинейджърът Мануел Локатели отбеляза единственото попадение в срещата. 18-годишният полузащитник вкара страхотен гол в 65-aта минута и донесе първа победа на "Милан" срещу "Ювентус" от ноември 2012 г.


description: "Старата госпожа" вкара три гола в рамките на пет минути при гостуването на "Емполи"

title: "Ювентус" взе лесна победа с два гола на Игуаин

maintext:
Гонсало Игуаин ликува след отбелязването на единия от головете си
С победата "Ювентус" запази първото си място в класирането с 18 точки от седем мача. "Емполи" е на предпоследното 19-о място с едва четири точки.
Италианският футболен шампион "Ювентус" унищожи надеждите на "Емполи" само за пет минути през второто полувреме и спечели гостуването с 3:0 в седмия кръг на Серия А.Два гола на Гонсало Игуаин и един на Пауло Дибала донесоха успеха на "бианконерите", които не можеха да използват в този мач Бехди Бенатия, Даниеле Ругани, Квадво Асамоа и Клаудио Маркизио.Последния път, когато "Емполи" победи "Ювентус" в първенството, беше през април 1999 г., а в последващите 12 мача успя да вземе само две точки.Гостите можеха да открият резултата още през първото полувреме, а Сами Кедира се оказа на добра позиция в деветата минута, след което отправи мощен шут в напречната греда.Лукас Скорупски изби удар на Дибала от свободен удар, а Хуан Кудрадо можеше да вкара по случайност, след като неговият опит за центриране се превърна в удар.Скорупски имаше много работа и трябваше няколко пити да спасява удари на Дибала. Веднага след подновяването на играта "Ювентус" засили натиска и Игуаин беше първият с добра възможност да открие резултата.Пробивът дойде в 65-ата минута, когато Алекс Сандро напредна от ляво и подаде на Дибала, който разстреля вратаря на домакините с удар от около десет метра под гредата. Той вкара втория си гол за седмицата след успеха над "Динамо" (Загреб) в Шампионската лига и първият в първенството.Игуаин удвои преднината две минути по-късно. Той намери пространство между защитниците изстреля топката неспасяаемо от линията на наказателното поле. След още три минути той вкара втория си гол. Аржентинският нападател получи подарък от Дзамбели, който върна лошо топката.